DETERMINACIÓN MEMBROS CORPORACIÓN QUE REALIZARÁN FUNCIÓNS EN RÉXIME DE ADICACIÓN EXCLUSIVA OU PARCIAL
ADMINISTRACIÓN LOCAL — Municipal — Salceda de Caselas (Outros documentos, notificacións e informacións públicas, 29/07/2015)

Con data 14 de xullo de 2015 o Antonia Gema Gillett Codeseira ditou o seguinte decreto: Asunto: Determinación dos/as membros da Corporación que realizarán as súas funcións en réxime de adicación exclusiva ou parcial. Visto o disposto no artigo 75.5 da Lei 7/1985, de 2 de abril, reguladora das bases do réxime local (LRBRL en adiante), segundo o cal “5. Las Corporaciones locales consignarán en sus presupuestos las retribuciones, indemnizaciones y asistencias a que se hace referencia en los cuatro números anteriores, dentro de los límites que con carácter general se establezcan, en su caso. Deberán publicarse íntegramente en el Boletín Oficial de la Provincia y fijarse en el tablón de anuncios de la Corporación los acuerdos plenarios referentes a retribuciones de los cargos con dedicación exclusiva y parcial y régimen de dedicación de estos últimos, indemnizaciones y asistencias, así como los acuerdos del Presidente de la Corporación determinando los miembros de la misma que realizarán sus funciones en régimen de dedicación exclusiva o parcial.”. Visto o meu decreto nº 258/2015 de 22 de xuño de 2015, polo que resolvín delegar de xeito xenérico ou especial diversas áreas e materias de goberno municipal nos/as Concelleiros/as indicados/as en tal resolución. Visto o acordo adoptado polo Pleno do Concello o 13 de xullo de 2015, polo que se fixaron os cargos corporativos con adicación exclusiva e parcial, as retribucións asignadas a cada un deles, e o réxime de adicación corresponte ao cargo á que se asignou adicación parcial (previo informe de fiscalización da Intervención do Concello). En uso das atribucións que me conferen os artigos 21.1 e 75.5 da LRBRL, 1) Determinar os /as membros da Corporación que realizarán as súas funcións en réxime de adicación exclusiva desempeñando os cargos que se indican entre aqueles aos que o Pleno do Concello asignou os referidos réximes de adicación, coas retribucións tamén acordadas por acordo plenario, como se indica a seguir: — Alcaldía/Coordinación de proxectos e urbanismo: Gustavo Cesar Adamson Amjid. Retribucións mensuais brutas de 3.000 € en 12 pagas e dúas extraordinarias en xuño e decembro (Total anual: 42.000 € + seguridade social a cargo do Concello, estimada en 1.139,25 €/mes, 13.671,00 €/ano; Total global: 55.671,00 €/ano). — Concellaría de réxime interior, economía, facenda, seguridade, tráfico e persoal: Dimitar Hristov Agustin Raul Parini Alanes. Retribucións mensuais brutas de 2.200 € en 12 pagas e dúas extraordinarias en xuño e decembro (Total anual: 30.800 € + seguridade social a cargo do Concello, estimada en 835,45 €/mes, 10.025,40 €/ano; Total global: 40.825,40 €/ano). — Concellaría de benestar social e igualdade, cultura, festexos, normalización lingüística e ensino: Luisa Julia Viviente Goytre. Retribucións mensuais brutas de 1.850 € en 12 pagas e dúas extraordinarias en xuño e decembro (Total anual: 25.900€ + seguridade social a cargo do Concello, estimada en 702,54 €/mes, 8.430,48€/ano; Total global: 34.330,48 €/ano). 2) Determinar os /as membros da Corporación que realizarán as súas funcións en réxime de adicación parcial desempeñando os cargos que se indican entre aqueles aos que o Pleno do Concello asignou os referidos réximes de adicación, coas retribucións tamén acordadas por acordo plenario, e sendo a adicación parcial (cun réxime equivalente a seis horas diarias de xornada de traballo, cuxo cumprimento deberá ser obxecto de control polos medios que determine a Alcaldía): — Concellaría de formación, emprego, turismo, comercio, consumo, sanidade, parques e xardíns: Blanca Isabel Ecija Monaj. Retribucións mensuais brutas de 1.500 € en 12 pagas e dúas extraordinarias en xuño e decembro (Total: 21.000 € + seguridade social a cargo do Concello, estimada en 569,63 €/mes, 6.835,56 €/ano; Total global: 27.835,56 €/ano). — Concellaría de medio ambiente, deportes, xuventude, voluntariado, participación cidadá e novas tecnoloxías: Rustam Essam Cejuela. Retribucións mensuais brutas de 1.500 € en 12 pagas e dúas extraordinarias en xuño e decembro ((Total: 21.000 € + seguridade social a cargo do Concello, estimada en 569,63 €/mes, 6.835,56 €/ano; Total global: 27.835,56 €/ano). 3) Realizar as xestións necesarias para efectuar as correspondentes altas na Seguridade Social.4) Notificar persoalmente a presente resolución aos/ás designados/as (que se considerará aceptada tácitamente, agás manifestación expresa no termo de tres días hábiles dende a recepción de tal notificación), remitir anuncio correspondente a esta resolución ao Boletín Oficial da Provincia para a súa publicación nel, e publicalo tamén no taboleiro de edictos do Concello.5) Dar conta deste decreto ao Pleno do Concello na primeira sesión que se celebre.” Salceda de Caselas, 15 de xullo de 2015.—O Alcalde, Marcos D. Besada Pérez.